Diari Oficial de la Generalitat Valenciana


Sumari del DOGV 2353, del 26-09-1994 (1994/832498)

RESOLUCIÓ del 19 de setembre de 1994, de la Direcció General de Transports, per la qual es convoquen les proves de constatació de la capacitat professional per a l'exercici de les activitats de transportista per carretera, agencia de transport de mercaderies, transitari i magatzemista-distribuidor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2353

Data del DOGV
:   26-09-1994

Secció del DOGV
:   ALTRES DISPOSICIONS

Número del document
:   1994/832498


Data del document
:   19-09-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó del 19 de setembre de 1994, de la Direcció General de Transports, per la qual es convoquen les proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor. [94/6408]  
D'acord amb l'article 3r. de l'Ordre d'11 de juny de 1990 de la Conselleria d'Obres Públiques, Urbanisme i Transports, en el qual s'estableix la periodicitat de realització de les proves per a la constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor, aquesta Direcció General, en ús de les atribucions que li confereix la disposició final primera de l'esmentada ordre ha resolt:  
Primer  
Convocar les proves de constatació de la capacitat professional per a l'exercici de les activitats de transportista de viatgers i de mercaderies per carretera tant de caràcter nacional com internacional d'agència de transport de mercaderies, transitari i magatzemista-distribuïdor.  
Aquesta convocatòria abasta l'àmbit territorial de la Comunitat Valenciana.  
Segon  
Per a poder concórrer a aquestes proves, els sol·licitants hauran de tenir el seu domicili legal al territori de la Comunitat Valenciana, a excepció d'aquells que el tenen en un lloc diferent i es troben prestant el servei militar o la prestació social substitutòria en aquella, i també aquells que estiguen domiciliats en territori estranger.   
En les excepcions esmentades, per a concórrer a les proves, s'haurà d'acreditar la circumstància que siga motiu de l'excepció mitjançant un certificat original expedit amb aquesta finalitat pel cap de la unitat, o justificant d'estar domiciliat en l'estranger, respectivament.  
Tercer  
Els exercicis de què constaran les proves, la seua estructura i la seua forma de qualificació, seran els establerts en l'Ordre del Ministeri de Transports, Turisme i Comunicacions de 7 d'octubre de 1992, sobre proves de capacitació per a l'exercici de les professions de transportista per carretera, agència de transport, transitari i magatzemista-distribuïdor, i versaran sobre el coneixement de les matèries incloses en els programes que figuren com a annexos de l'esmentada ordre.  
Quart  
Les sol·licituds per a prendre part en les proves que es convoquen caldrà fer-les amb el model que s'adjunta a aquesta resolució (annex I), que s'haurà de presentar, emplenat com cal, en la Direcció General de Transports de la Conselleria d'Obres Públiques, Urbanisme i Transports, o bé en els serveis territorials de Transports de València, Alacant i Castelló. A les sol·licituds, s'hi haurà d'annexar una fotocòpia del DNI, el justificant del pagament de la taxa per drets d'examen, i si s'escau, els documents que s'esmenten en els articles 2 i 7 d'aquesta ordre.  
El termini per a la presentació de les sol·licituds serà de 20 dies hàbils a partir de la publicació d'aquesta convocatòria en el Diari Oficial de la Generalitat Valenciana.   
Quint  
Els drets d'examen seran de 1.612 pessetes per cada una de las especialitats a les quals l'aspirant es presente, i s'ingressaran a nom de la Generalitat Valenciana en qualsevol oficina de les següents entitats col·laboradores:  
Bco. Alicante, Bco. Bilbao-Vizcaya, Bco. Central-Hispano, Bco. Crédito Agrícola, Bco. Exterior, Banc de València, Bancaixa, CE de Carlet, CA del Mediterráneo, CE d'Ontinyent, CA i S. de Sagunt, i Agrupación de Cooperativas de Crédito Comunidad Valenciana.  
En concepte de: Dret d'examen de capacitació professional. Taxes d'ordenació del transport per carretera.  
Sisé  
Hi haurà un tribunal a cada una de les províncies de la Comunitat Valenciana. La composició d'aquests, i també el calendari, l'horari i els llocs per a la celebració de les proves figuren respectivament en els annexos II i III.   
Seté  
En el moment de realització de les proves els aspirants hauran de presentar al tribunal l'original del seu document nacional d'identitat, i haurà de correspondre el domicili que hi figure a l'àmbit territorial de la Comunitat Valenciana. Donat cas que no figure en el DNI el domicili legal de l'aspirant, aquest l'haurà d'acreditar amb un certificat d'empadronament expedit per l'ajuntament corresponent.   
Els aspirants podran dur màquines calculadores per a utilitzar-les en la resolució dels exercicis pràctics.  
Vuité  
Les persones que tinguen reconeguda la capacitació professional per a l'activitat de transport interior de mercaderies o viatgers, podran obtenir el certificat de capacitació professional per a l'activitat de transport internacional de la corresponent especialitat amb la superació de les proves previstes en la disposició transitòria primera de l'Ordre del 7 d'octubre de 1992 del Ministeri d'Obres Públiques i Transports.  
Nové  
Publicar com a annexos el model d'instància en què cal formular les sol·licituds per a participar en les proves, la composició del tribunal, i el calendari, l'horari i el lloc de realització de les proves.  
Contra aquesta resolució, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports en el termini d'un mes, a comptar del dia de la seua publicació en el Diari Oficial de la Generalitat Valenciana, d'acord amb el que estableix l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú; sense perjudici que s'utilitze qualsevol altra via que es considere oportuna.  
Valencia, 19 de setembre de 1994.- El director general de Transports: Cayetano Roca Giner.  
ANNEX II  
Província de València  
Tribunal per a totes les proves convocades  
Tribunal titular:  
President: Manuel García Fons.  
Vocals: Ignacio Ubeda Amago, Miguel Lorente Armero i Vicente Barberá Puig.   
Secretari: Vicente Zanón Martinez.  
Tribunal suplent:  
President: M.ª José Zabala Rodríguez-Fornos.  
Vocals: Valentín Fernández Parrado, Manuel Forés Ante i Rita Penalba Peiró.  
Secretari: Eugenia Gil González.  
Província d'Alacant   
Tribunal per a totes les proves convocades  
Tribunal titular:  
President: Manuel Gálvez Acero.  
Vocals: Vicente Sánchez Selfa, Francisco Rodríguez García i Ana Antolín Baigorri.  
Secretari: Francisco Escobedo Soriano.   
Tribunal suplent:  
President: Ignacio úbeda Amago.  
Vocals: Julián Paz Sánchez, BegoÑa Salvador Grande i Manuel Forés Ante.  
Secretari: Federico Fernández Roldán.  
Província de Castelló  
Tribunal per a totes les proves convocades  
Tribunal titular:  
President: Antonino MuÑoz Calatayud.  
Vocals: Amparo Franch Moliner, Javier Ruiz Martínez i Dolores Salou Vea.  
Secretari: Teresa Grau Huerta.  
Tribunal suplent:  
President: Miguel Lorente Armero.   
Vocals: Margarita Pérez Granado, ángeles Martí Botella i Gumer Sánchez Ruiz.  
Secretari: Víctor Pérez Cerdán.  
Nota: Els col·laboradors o adjudants dels tribunals que siguen designats per a vigilància i suport en els exàmenes, tindran la consideració de vocals pel que fa l'import de la indemnització que s'ha de percebre per l'exercici de tals funcions.   
ANNEX III  
Lloc, data i hora de realització dels exercicis   
Província de València  
Lloc: Escola Universitària d'Arquitectura Técnica, Camí de Vera S/N.  
Data i hora:  
Dia 19 de novembre de 1994  
09.00: comú per a mercaderies i viatgers.  
10.15: nacional i internacional mercaderies.  
12.30: nacional i internacional viatgers.  
Dia 26 de novembre de 1994  
09.00: agència, transitari i magatzemista-distribuïdor.  
Dia 3 de desembre de 1994  
09.00: internacional mercaderies.  
10.00: internacional viatgers.  
Província d'Alacant  
Lloc: Institut Politècnic de Formació Professional Marítim Pesquer de la Mediterrània, carrer del Moll Pesquer, s/n, Alacant.   
Data i hora:  
Dia 19 de novembre de 1994  
09.00: comú per a mercaderies i viatgers.  
10.15: nacional i internacional mercaderies.  
12.30: nacional i internacional viatgers.  
Dia 26 de novembre de 1994  
09.00: agència, transitari i magatzemista-distribuïdor.  
Dia 3 de desembre de 1994  
09.00: internacional mercaderies.  
10.00: internacional viatgers.  
Província de Castelló  
Lloc: Cambra de Comerç, Indústria i Navegació. Av. de Hermanos Bou, núm. 79. CP 12678, Castelló de la Plana.  
Data i hora:  
Dia 19 de novembre de 1994  
09.00: comú per a mercaderies i viatgers.  
10.15: nacional i internacional mercaderies.  
12.30: nacional i internacional viatgers.  
Dia 26 de novembre de 1994  
09.00: agència, transitari i magatzemista-distribuïdor.  
Dia 3 de desembre de 1994  
09.00: internacional mercaderies.  
10.00: internacional viatgers.